
2022, tawata e Ana di Inversion y 
Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


Evelyn Wow Cs 


PROME MINISTER 


GOBIERNO A REUNI CU SNBA RIBA 
DESAROYO DI SAN NICOLAS 


Proximo Conseho di Minister lo tuma luga na San Nicolas 


J 


"emsa Minister Evelyn "m “sana, a reuni cu e presidente 
nobo di San Nicolas Business Association (SNBA), sr. Errol de 
Freitas riba diferente tema di interes comun. Prome Minister 
a indica cu desde inicio di Gabinete Wever-Croes e contacto 
cu SNBA tabata uno riba un base regular, mirando cu SNBA 
ta un partner importante y strategico pa loke ta trata desaroyo 
di San Nicolas. Un di e temanan cu a wordo trata durante e 
reunion tabata e peticion di SNBA pa tene e siguiente Conseho 


di Minister na San Nicolas. Esaki segun Prome Minister ya 
caba tabata riba agenda pa comienso di December 2022. 


Durante e gobernacion di Gabinete Wever-Croes | y Il, varios 
reunion di Conseho di Minister a wordo teni caba na San 
Nicolas. Durante e reunionnan aki, inversionistanan ta duna 
un presentacion na e ministernan presente riba nan interes 
y plannan pa inverti den San Nicolas. Tambe ta indica e tipo 
di ayudo cu ta rekeri di gobierno y ta delibera cu SNBA riba 
aspectonan importante pa nan, pa yuda e desaroyo di San 
Nicolas. 


Presidente di SNBA, s sr. Errol de Freitas 


Sr. Errol de Freitas a tuma e oportunidad pa gradici Prome 
Minister pa e atencion cu e tin pa cu SNBA. Segun sr. de Freitas, 
esaki ta pone miembronan di SNBA sinti nan mes comfortabel 
cu gobierno tin interes pa papia y dialoga riba oportunidadnan 
di desaroyo pa San Nicolas. 

Sr. de Freitas a indica cu e reunion a bay den bon ambiente 
y a bay di acuerdo pa tene e siguiente reunion di Conseho di 
Minister na San Nicolas. Esaki ta brinda e oportunidad pa yega 
mas cerca di decisionnan pa loke ta trata proyectonann cu ta 
den proceso, cu falta pa termina y esunnan na caminda. SNBA 
a haci e peticion na Prome Minister pa invita e departamentonan 
di gobierno concerni cu desaroyo pa ta presente durante e 
reunion. 


Pa conclui, Sr de Freitas a expresa di ta optimista pa e futuro 
desaroyo di San Nicolas. Prome Minister tambe a expresa cu 
e tabata un bon reunion y cu gobierno lo sigui traha hunto cu 
SNBA pa logra e desaroyo cu ta buscando den San Nicolas. 

Diaranson mainta, Prome Minister Evelyn Wever- 
Croes hunto cu Minister di Finansa Xiomara Maduro 
y conseheronan, tabata tin un reunion fructifero 
cu directora di Departamento di Impuesto (DIMP) 
sra. Luenne Gomez. Topico di e reunion tabata 
e cambionan fiscaal importante den e leynan di 
impuesto. Durante e reunion, sra. Gomez a duna 
un "update" di con ta bayendo cu e cambionan y 
e puntonan importante cu mester tene cuenta cu 
ne, mirando cu cambionan fiscal semper tin un 
impacto riba economia y comercio. 


Segun sra. Gomez, gremionan a indica cu nan 
tabata tin diferente reserva y cambionan cu nan 
a propone. Raad van Advies tambe a manda 
conseho na DIMP na unda ta conseha pa kita cierto 
reservanan cu tin y cu ta hunga un rol den practica 
y tambe den comercio. Sra. Gomez a splica cu 
DIMP a tene cuenta cu e cambionan propone pa 
gremio y e consehonan di Raad van Advies y ta 
trahando actualmente riba e cambionan di e ley. 
Unabes cu tin e puntonan final, DIMP lo sali duna 
mas informacion riba e cambionan. Na momento 
cu e ley aki ta cla, Aruba lo por conta cu un plan 
di impuesto mas balansa cu ta duna espacio pa 
un surplus den presupuesto di pais Aruba pero 
dunando tambe oido na nos comercio. 

Aruba completo a demostra 
seriedad y responsabilidad, 
y principalmente determinacion pa 


recupera y progresa. 


Den Reino Hulandes tin dialogo riba e topico di Sclavitud. 
Diaranson na Corsou e Paisnan den Reino ta bin hunto pa 
reuni riba e topico aki relata na e despensa y reparacion 
cu Gobierno di Hulanda kier bay duna pa e dafio haci cu e 
negoshi di sclavitud den Reino Hulandes. Otro aña dia 1 di 
juli ta conmemora e 160 aña cu a aboli sclavitud den Reino y 
ta importante pa nos dialoga riba kico un despensa lo significa 
pa Aruba y e otro Paisnan den Reino Hulandes y tambe di ki 
manera lo por repara e daño haci asina hopi tempo pasa. 


Minister Maduro ta informa cu Aruba tambe ta participa den e 


d 


dialogo aki na Corsou y ta wordo representa pa sr. Luc Alofs, 
sr. Dimitri Halley, sr. Clifford Rosa y sra. Shanoulle Bikker. 
Nan lo reuni cu e representantenan di e otro Paisnan hunto cu 
Secretario di Estado Van Huffelen riba e topico aki. 


E mandatario ta enfatisa cu ta importante pa nos bishita nos 
historia, puntra nos mes dicon esaki a pasa y percura pa den 
e presente kita locual ainda a resta di e periodo scur aki di nos 
historia comparti. Cada un Pais mester pone un spiel su dilanti 
y cada Pais mester dicidi pa nan mes con nan kier mira un 
reparacion tuma luga. 

Riba Dia di Santa Cecilia, Patrono di Nos Musiconan: 


MINISTER DI CULTURA XIOMARA MADURO 
TA RECONOCE 6 BALUARTE MUSICAL DI NOS 
PAIS DURANTE UN BUNITA EVENTO 


Victor Camacho, Casin Giel, Chucho Hoek, Chicho Kock, Cesar 
Olarte y Ivan Quandus 


Diamars 22 di november durante un evento special den Sala 
di John F. Kennedy Education Center, ministerio di cultura 
a organisa un bunita evento caminda a reconoce 6 baluarte 
musical di nos Pais Aruba. Prome cu e reconocimento a 
tuma luga Minister Xiomara Maduro a hiba palabra caminda 
ela yama un bon bini special na nos musico- y cantantenan, 
nos artistanan local sr. Victor Camacho, sr. Hyacintho (Casin) 
Giel, sra. Gina Werleman, señora y representante di Sr. Felix 
(Chucho) Hoek, sr. Roland (Chicho) Kock , sr. Cesar Olarte 
y sr. Ivan Quandus y tur nan respectivo famia y amistadnan 
presente. E mandatario a expresa palabra di felicitacion na 
cada musico riba nan gran dia, Dia internacional di Musica na 
honor di Santa Cecilia, patrona di musiconan. 


Musica ta e idioma universal y sin musico y cantante no 
tin obra musical 

Durante su discurso Minister Maduro a trece dilanti cu musica 
ta hopi importante den nos bida. E ta e idioma universal di 
nos alma cu ta genera sentimento y lanta emocion. Musica 
ta manera magia, e ta haci nos recorda personanan of 
momentonan unico. Musica tin e poder inmenso di conecta 
hende di diferente cultura y uni comunidad. Y e musico y 
cantante ta esencial pa comparti e bunita regalo di musica, 
pasobra sin musico y cantante no tin obra musical. 

Nos Pais aunke e ta chikito na tamaño, e ta grandi na talento. 
Esey ta danki na boso musico y cantante cu a sa di deleita nos 
Pais cu boso talento unico y impresionante. 


E mandatario a sigui trece dilanti cu pa e motibo aki riba Dia 
Internacional di musico, pa su persona ta un honor como 
Minister di Cultura pa celebra e ocasion aki hunto cu e 
musiconan den compania di nan famia y sernan keri. Ta mas 
importante ainda pa reconoce cada musico pa nan creatividad 
y talento pa educa y entretene nos comunidad y contribui na 
enrikece nos cultura musical. 


_ EST S j | ` 


Carera Musical impresionante deleitando nos bishitantenan di exterior den varios hotel local. 


Minister Xiomara Maduro a dedica algun palabra na nos 
baluartenan musical, den orden alfabetico: 


Victor Camacho 
Sr. Victor Nicolas Camacho, ta pianista cu a representa 
Aruba den varios pais internacionalmente y tambe a toca 


Actualmente e ta solo pianist na Riu Palace Hotel. Sr.Camacho 
tambe a composita y aregla obranan pa Voz-I-Landia Escolar 
y a produci varios disco honrando sr. Rufo Wever y sr. Padu 
Lampe tur dos den feliz memoria. Victor tambe a toca hunto cu 
Savaneta Steelpan na Cas di Cultura na aña 1965 pa nos ex 
Reina Juliana y Prins Bernard tur dos den feliz memoria. 

Continuacion MINISTER DI CULTURA XIOMARA MADURO TA RECONOCE 6 BALUARTE.... 


Hyacintho Giel 

Sr. Hyacintho (Casin) Giel, como musico ta tocado di guitara 
y piano. Y como cantante, e ta cantante di ranchera y bolero. 
Casin a lanta su mesun banda 'Cassenger Sweet Band' y 
ta miembro y co-fundador di varios banda na Aruba manera 
Super Combo Casino y Triple S. Ademas di ta miembro y co- 
fundador, Casin ta compositor di mayoria di e cancionnan 
di Doble Sabor. Casin den temporada di carnaval tambe ta 
participa como compositor den Festival di Tumba. Casin Giel: 
pa semper Aruba su prome Rey di Tumba. 


Felix Hoek 

Sr. Felix (Chucho) Hoek, a wordo representa pa su sra. 
Gina Werleman. Chucho como musico a aregla y compone 
pa varios cantante y banda. Chucho ta conoci tambe pa 
aregla y compone jingle pa varios organisacion y compania. 
Chucho tabata integrante y a dirigi diferente banda musical 
y a acompaña varios banda den festival- y conciertonan. 
Chucho tabata docente di guitara clasico y electronico y baho. 
Tambe, ela duna les di teoria di harmonia, areglo y solfeo y ta 
actualmente e director di Stichting Arubaanse Muziekschool/ 
Scol di Musica Rufo Wever. 


Roland Kock 

Sr. Roland Naricisio (Chicho) Kock, su carera musical ta 
como tocado den banda y steelband. Chicho ta toca varios 
instrumento manera baho, guitara, drum, conga y timbal. Un 
musico cu a toca den banda, na hotel y hasta den steelband. 
Ela toca cu hopi cantantenan renombra local y internacional. 
Tambe Chicho tabata toca baho y canta den coro di Sensacion 
del Caribe. 


Cesar Olarte 

Sr. Cesar Olarte ta bini di un generacion di famianan musical 
y a crece den ambiente di musica ranchera hunto cu e grupo 
Mariachi Perla de Aruba. For di edad hoben Cesar a domina 
genero di musica manera R&B urbano y a deleita publiconan 
local y internacional. Cesar a gana varios premio entre otro 
un Grammy Latino cu e produccion di Chichi Peralta y Son 
Familia. 


Ivan Quandus 

Sr. Ivan Quandus, tocado di guitara, steelpan y guitara bass. 
Ivan hunto cu sr. Carlos Bislip, sr. Delbert Bernabela ta forma 
parti di trio di jazz, the Aruba Art Ensemble. Ivan a toca tambe 
na diferente jazz festival local, den region y internacionalmente. 
Ivan a forma parti como basista di varios banda cu a duna 
presentacion den hotelnan local. 


Minister di Cultura a menciona durante su discurso cu e carera 
musical di cada un di e 6 musiconan aki ta impresionante, locual 
a wordo treci dilanti ta djis un parti chikito di nan trayectoria 
musical. E mandatario a conta cu su mes persona gusta musica 
masha hopi. Tur mainta y anochi e ta scucha musica y tin ora e 
ta baila tambe. Na trabou tambe e ta gusta pone musica, sigur 
despues di un dia hopi pisa, musica ta relaha su persona hopi. 


Reconocemento 

Na nomber di Gobierno y Pueblo di Aruba, como Minister di 
Cultura ela gradici cada un di e musiconan pa nan obranan 
maestral. Obranan cu a toca, inspira y a contribui na enrikece 
nos herencia cultural musical. E mandatario a expresa palabra 
di danki na e musiconan pa ta digno embahador di nos idioma 
Papiamento y danki tambe pa expone nos cultura y promove 
nomber di nos Pais Aruba den exterior por medio di nan talento 
musical.Victor, Casin, Chucho, Chicho, Cesar, y Ivan, un danki 
di curason pa boso tremendo contribucion na cultura di nos 
Pais tabata palabranan di Minister Xiomara Maduro. 

Alabes ela pidi pa Dios sigui bendiciona nos musiconan cu hopi 
talento mas pa por sigui crea mas obranan musical, comparti 
nan creatividad, talento y obra y sigui contribui na nos cultura 
musical y continua representa nos Pais Aruba riba tarimanan 
internacional. 


Na finl di su discurso Minister Xiomara Maduro a yama sr. 
Victor Camacho, sr. Hyacintho (Casin) Giel, representante di 
Sr. Felix (Chucho Hoek), sr. Roland (Chicho) Kock, sr. Cesar 
Olarte y sr. Ivan Quandus padilanti pa nan por a ricibi un bunita 
Reconocemento. 

Continuacion MINISTER DI CULTURA XIOMARA MADURO TA RECONOCE 6 BALUARTE 

Y cu optimismo nos ta drenta un aña nobo. 
Y nos ta prepara mas cu nunca pa atende 
cu retonan y cambia nan den 
oportunidadnan nobo. 


K. MINISTER 
Oca f <. 


A INTERCEPTA BOTO CU SHETE PERSONA 
INDOCUMENTA Y SUBSTANCIA GRANDI 
DI DROGA DANKI NA E STRATEGISCH 
GRENSOVERLEG 


Nos strategisch grensoverleg un bes mas ta demostra e poder 
di bon cooperacion entre departamentonan hudicial y nos 
sistema di radar pa asina mantene nos fronteranan mucho 
mas sigur, exitosamente. 


Den oranan di marduga, nos radarnan a detecta un boto 
procedente di Venezuela cu a haci e intento di drenta awanan 
teritorial di Aruba. Manera ta procedura, radarkamer a bati 
alarma mesora na Kustwacht y e unidad di helicopter di polis 
como tambe K-9, pa asina mobilisa y controla e area. 


Kustwacht a detecta e boto y a persigui esaki, caminda a 
detecta tambe cu nan lo a tira algun bulto den lama. Sin mas, 
a logra intercepta e boto aki cu 
shete persona ilegal abordo y un | 
cantidad grandi di substancianan 
ilegal. 


E unidad di helicopter di KPA 
a keda en buskeda di e resto di 
bultonan cu a wordo tira den | 
awanan teritorial. 


Minister di Husticia y Asuntonan | 
Social a expresa su gratitud pa cu 
e tremendo trabou di parti di nos 
departamentonan hudicial cu a m 
tuma accion mesora pa intercepta 
e boto aki. Na mes momento 
ta reconoce e importancia di 
e radaman cu ta trahando 
optimalmente pa asina percura cu 
Aruba ta hermeticamente sera. 

Minister Rocco Tjon: 


A ENTREGA MATERIALNAN NOBO DI PROME 
AUXILIO PA EKIPA CADA VEHICULO DI 
CUERPO POLICIAL DI ARUBA 


Diaranson mainta, a haci entrega di materialnan di prome 
auxilio pa ekipa cada vehiculo di Cuerpo Policial, pa asina 
nan por brinda asistencia medico inmediato ora presenta 
na un incidente. Ora tin casonan cu ta rekeri esaki mayoria 
bes ta e Agente Policial ta e prome pa yega na e sitio, sigui 
pa e Ambulance, pues di parti di Ministerio di Husticia y 
Asuntonan Social ta mira e importancia pa cada Agente 
Policial por ta miho prepara pa atende e tipo di casonan 
aki. 


Segun Minister di Husticia y Asuntonan Social Rocco 
Tjon, e tarea primordial di un Agente Policial ta pa brinda 
ayudo pues “hulpverlening”, y pa nan por haci esaki 
optimalmente, nan mester di e materialnan necesario. Pa 
algun tempo caba Ministerio di Husticia y Asuntonan Social, 
conhuntamente cu BRA ta ensayando cu "Medic First Aid 
Equipment" y training pa tur personal di Cuerpo Policial. 
Asina por bisa cu na Juli 2022 a cuminsa practica esaki cu 
e prome grupo cu algun personal di "Strandpolitie", Polis 
Maritimo y Polis di Bario di San Nicolaas. BRA a cubri e 
opleiding aki completamente, y a ricibi ekipo di asistencia 
di ambos HOH y Web pa por a duna e curso aki, cu un MCR|. car? 
resultado sumamente positivo. p Www MOR mesical.com 


Debi na esaki, a logra concretisa e proyecto caminda tur e 
autonan di polis ta bay wordo ekipa cu materialnan pa nan 
por brinda e prome auxilio aki. A adkiri entre otro: Trauma 
Bags-For Natural y Torniquet with Buckle (pa tur patruya y 
AT), Philips HeartStart AED Defibrillator (un pa tur warda 
di Polis principal y un pa AT), Philips Replacement Adult 
SMART Pads (reserve), Philips Replacement Infant/ 
Child SMART Pads (reserve), CPR Training Adult/ infant 
Manikin Kit (pa e curso), Disposable CPR Mask (pa tur 
Polis tin na tur momento cu nan), First Responder Bag (pa 
Polis Maritimo), Nasal Cannula (pa Polis Maritimo), Non- 
Rebreather Mask (pa Polis Maritimo). 


EU 
á Aid Kit 
se de premiers soins 


Pues di e forma aki, ta percura cu nos Agentenan Policial 
tin e materialnan necesario pa nan por brinda e asistencia 
di prome auxilio. Banda di esaki tambe a percura pa brinda 
opleiding cual lo cuminsa na Januari 2023 pa asina tur 
Agente Policial por haci miho uzo di e ekiponan aki cu a 
wordo adikiri pa nan. Ta trata pues di un proyecto chikito 
kisas, pero cu a conta cu aprobacion di Parlamento di 
Aruba tambe den presupuesto 2022 y awo ta wak e fruto 
di esaki. 

Minister Rocco Tjon: 


“A NIGHT WITH CELEBRITIES" ORGANISA 
PA FUNDACION SEA BUNITA SEA BO MES UN 
EXITO TOTAL 


Diadomingo cu a pasa, Minister di Husticia y 
Asuntonan Social Rocco Tjon, a sinti'e honra di 
por a comparti e pasarela cu Chloe Cicilia como 
su "role model" durante un evento bunita esta 
e "Aruba's Special Needs Event: A Night with 
Celebrities" organisa pa fundacion "Sea Bunita 
Sea Bo Mes". 


E evento tawata un show di modelahe, pa asina 
yuda trece mas conscientisacion tocante e 
importancia di inclusion di un y tur sin importa | 
e diferencianan. Banda di esaki, tambe a pone j 
enfasis riba derechonan di mucha y derechonan 
humano en general. 


Asina por bisa cu Gobierno di Aruba den su 
esfuerso pa un miho desaroyo pa ambos inclusion 
y derechonan humano, ta hiba un maneho cu ta 


cuadra segun e "Sustainable Development Goals" (SDG's). 


Un evento sigur bunita y inspirador. Un pabien na fundacion 
Sea Bunita Sea Bo Mes pa nan pasion y dedicacion como 
tambe tur esnan cu a aporta pa e evento aki por tawata uno 
exitoso. 

Tur final di aña ta indica un comienso nobo. 

Nos ta keda gradici cu den aña 2022, 
nos a lanta cabes y mira recuperacion, cu 
esfuerso di cada ciudadano. 


Z CÇ: 


PALABRANAN DI PABIEN NA TIGER 
TAEKWONDO ACADEMY CU GRAN APERTURA 
DI NAN SALA NOBO 


Den fin di siman a tuma luga apertura oficial di e sala nobo 
Tiger Taekwondo Academy na Centro Deportivo Franklyn 
Barefio na Piedra Plat. Mandatario di Deporte tabata presente 
unda a hiba palabra na e ocasion special aki. Memey di atleta, 
mayor, presidente di di federacion di taekwondo y demas 
invitadonan special pastoor a bendiciona e sala nobo. Despues 
di e bendicion e atletanan a duna un bunita presentacion 
di e deporte di taekwondo. Minister Endy Croes a indica cu 
Gobierno di Aruba y Lotto pa Deporte a duna asistencia pa un 
mat permanente wordo instala. 


Concluyendo mandatario di Deporte ta felicita Teo Rodriguez 
y su esposa Jacky cu ta e motornan tras di e bunita proyecto 
aki hunto cu e mayornan cu ta duna contribucion pa trece 
atletanan y asina forma nos hobennan. Pa asina nan ta un 
miho persona pa nos sociedad. Masha pabien di curason na 
Tiger Taekwondo Academy, bunita facilidad. Masha pabien! 

MINISTER ENDY CROES A ENTREGA PREMIO 
NA E GANADONAN DI E EXITOSO ARUBA 
OPEN BEACH TENNIS CHAMPIONSHIPS — 


CERA Gas €. 


Pa un siman largo tuma luga e torneo di Aruba Open Beach 
Tennis Championships 2022 unda cu 1200 atleta di 40 diferente 
pais a bataya pa conkista e titulo maximo. Bushiri Beach un 
biaha mas tabata scenario di e torneo mas popular di mundo 
y cu premionan balora na e suma total di $60,000.00. Tabata 
un siman hopi interesante y cu hopi ambiente. Diadomingo 
ultimo e stadion na Bushiri Beach tabata completamente yen 
di publico presenciando e diferente weganan y e final cu a 


termina alrededor di 2'or di marduga. 


Despues di e increibel final Minister Endy Croes a entrega 
premio na e ganadonan di Aruba Open Beach Tennis 2022. 
Minister Endy Croes ta felicita Sjoerd de Vries, organisado di 
Aruba Beach Tennis, ekipo, boluntario, patrocinadonan y tur 
esunan cu a haci e competencia uno sumamente exitoso! 
Masha pabien na e ganadonan. 


BIG? demo ' 
US$ 5.000 


BIG TOUR WINNER 2022 


S : , IBIG? opm Ë 
NÐ usss.ooo 


BIG TOUR WINNER 2022 


TP 

PROFESIONALNAN A TRAHA 
EXITOSAMENTE NA E PROME AGENDA DI 
EHECUCION PA ANA 2025 


Durante e periodo di 10 di november te cu 18 di november, 
profesionalnan di Aruba y Hulanda a traha na e asina yama 
agenda di ehecucion di 2023 conforme palabracion haci den 
cuadro di landspakket. 


Durante algun dia intensivo a sigui duna contenido na e diferente 
reformanan di pais Aruba. Den cuadro di e reformanan, tabatin 
sesionnan intensivo unda cu a adopta un modelo yama 'Theory 
of Change' pa evalua si pasonan defini den landspakket ta 
conduci na e metanan stipula. Asina ta duna e profesional 
local espacio pa comparti vision di pais Aruba y na mesun 
momento ricibi conseho di expertonan adkiri di Hulanda pa 
guia e trayecto. 


A para keto na temanan clave manera reforma di sector publico, 
di salubridad publico como tambe sector laboral y social. 
Tambe a para extensamente keto na e tema di digitalisacion y 
innovacion unda cu a menciona cu innovacion primordialmente 
tin como punto di salida pa crea balor agrega pa comunidad y 
tecnologia por asisti den esaki. 


Aña 2023 lo ta un aña cu diferente accion cu lo eherce den 
cuadro di reforma y esaki lo significa un tarea grandi pa nos ekipo 
local. Asina lo tuma paso grandi pa locual ta transformacion 
di aparato gubernamental cu enfoke riba profesionalisacion di 
esaki y tambe reforsa departamentonan cu ta forma parti di e 
columna financiero. 


Un palabra di gradicimento ta bay pa tur esnan na Aruba y na 
Hulanda cu ta duna contenido na e trayecto aki. 


ARA 2022 
A BRINDA NOS E 
OPORTUNIDAD 
PA LOGRA E IMPOSIBEL. 
HUNTO NOS A CAMBIA 
E RUMBO DI DIFICULTAD Y 
TRANSFORMA NOS VISION 
DEN REALIDAD. 
NOS A TRAHA DURO PA E 
CRECEMENTO Y EXITO 
DI NOS PAIS. 
E SACRIFICIO DI 
CADA CIUDADANO 
A DIRIGI NOS DEN UN 
ENTRADA DI 2023 
YEN DI FE Y SPERANSA 
PA UN ANA NOBO 
PROSPERO Y RESILIENTE. 

